57 የአልሻባብ አባላት ተደመሰሱ
የአፍሪካ ሕብረትና የሶማሊያ ኃይሎች በጋራ በሰነዘሩት ጥቃት በጥንሹ 57 የሚሆኑ የአልሻባብ ጽንፈኛ ቡድን አባላት መደምሰሳቸውን በሶማሊያ የአፍሪካ ሕብረት ሰላም አስከባሪ ተልዕኮ አስታወቀ፡፡የሕብረቱ ሰላም አስከባሪ ተልዕኮ በትዊተር ገፁ ላይ እንደገለጸው ትላንት ጠዋት ላይ በጽንፈኛ ቡድኑ ላይ በተወሰደው እርምጃ በርካታ የቡድኑ ተሸከርካሪዎች ወድመዋል፤ የጦር መሳሪያዎችም ተማርከዋል፡፡አፍማዶው በምትባለው አካባቢ በሚገኘው የአልሻባብ የጦር ካምፕ ላይ በሄሊኮፕተር የታገዘ ጥቃት እንደተሰነዘረ ተጠቅሷል፡፡የኬንያ መከላከያ ሚንስቴርም  በርካታ ቁጥር ያላቸው የአልሻባብ ጽንፈኛ ቡድን አባላት መደምሰሳቸውን ገልጿል፡፡በሕብረቱ ሰላም አስከባሪ ወይም በሶማሊያ ኃይል አባላት ላይ ምንም ጉዳት እንዳልደረሰም ተመልክቷል፡፡የፈረንሳይ ዜና አገልግሎት እንደዘገበው ከአልቃይዳ ጋር ትስስር ያለው አልሻባብ አሁን ላይ እየተወሰደበት ባለው እርምጃ እየተዳከመ ቢመጣም፣ በተለይ በሶማሊያ ሞቃዲሾ ጥቃት እፈጸመ ይገኛል፡፡